  Туспуктэм: Руслан Нуриахметов Наталия Сильвестрова Ижкарын 12-тӥ гудырикошконэ физкультурниклэсь нуналзэ пусъёсыз. Со улсын пӧртэм площадкаосын спорт ужрадъёс ортчозы. Со сярысь кар администрацилэн пресс-службазы ивортӥз. Кык баскетболъя центрын 3x3 баскетболъя «Оранжевый мяч» огъяросси ӵошатсконъёс радъяськозы. Командаос куать арлык категориосын шудозы. Ужрадэз 10 часын 3x3 баскетболъя ӟечлэсьтонъя турнир усьтоз. Люкам коньдон буллёзной эпидермолизэн висись Удмуртиысь пиналъёслы юрттэтлы мыноз. 11 часын «Динамо» стадионын асьме кунысь воллейболлы 100 ар тырмонлы сӥзем марафон ортчоз. 16 часын «Тишино» паркын «Старты первых в Тишино» спортъя шулдыръяськон программа кутскоз. Сое физкульт-разминкаысен кутскозы. Озьы ик лидерен усьтэм тренировка, дуэльной миндэръёсын нюръяськонъёс ортчозы. Бачатая, сальсая но латиная мастер-классъёс ужалозы. Со сяна, 14-тӥ гудырикошконэ 14 часын егитъёсты «Будь первым» спорт ужрадэ возьмало. Соос понна Ижкарысь радиозавод азьын эстафетаос радъяськозы. 17-18 гудырикошконэ 13 часын Ижкарысь Демидов нимо спортъя огъетын велоспортъя чемпионат но первенство ортчозы. Мылкыд карисьёс ужрадэ пыриськон понна veloimpuls@mail.ru электрон почтае 15-тӥ гудырикошконозь куриськонзэс келяны быгато. Юанъёсын 43-16-65 телефон номеръя вазисько. Тегъёс: Спорт праздникъёс ӵошатсконъёс Ижкар Удмуртия  